|  |  |  |  |
| --- | --- | --- | --- |
|  | |  | **ΕΞΑΙΡΕΤΙΚΑ ΕΠΕΙΓΟΝ** |
| **ΕΛΛΗΝΙΚΗ ΔΗΜΟΚΡΑΤΙΑ** | |  | Ιωάννινα, 10 Οκτωβρίου 2014 |
| **ΑΠΟΚΕΝΤΡΩΜΕΝΗ ΔΙΟΙΚΗΣΗ** | |  |  |
| **ΗΠΕΙΡΟΥ - ΔΥΤ. ΜΑΚΕΔΟΝΙΑΣ** | |  | Αρ. Πρωτ.: 64502/2774 |
| **ΓΡΑΦΕΙΟ ΓΕΝΙΚΗΣ ΓΡΑΜΜΑΤΕΩΣ** | |  |  |
| Ταχ. Δ/νση: Βορείου Ηπείρου 20 | |  | **ΠΡΟΣ:** |
| 454 45 Ιωάννινα | |  | - Δήμους Ηπείρου |
| Τηλέφωνο: | 2651360300 |  | - Δήμους Δυτικής Μακεδονίας |
| Fax: | 2651031224, 2651360304 |  | Γραφεία Δημάρχων |
| E-mail: | gg@apdhp-dm.gov.gr |  |  |
| Ιστοσελίδα: | www.apdhp-dm.gov.gr |  |  |

**ΘΕΜΑ:** Προβλέψεις για την αποπληρωμή έργων Προγράμματος «ΘΗΣΕΑΣ»

Σας διαβιβάζουμε συνημμένα το με αρ. πρωτ. 36471/25.09.2014 έγγραφο του Υπουργείου Εσωτερικών σχετικά με τις προβλέψεις για την αποπληρωμή έργων του Προγράμματος «ΘΗΣΕΑΣ».

Σας παρακαλούμε να συμπληρώσετε στο σχετικό πίνακα που μας απέστειλε το ΥΠΕΣ και που θα βρείτε στον ιστότοπο της Αποκεντρωμένης Διοίκησης Ηπείρου – Δυτικής Μακεδονίας http://www.apdhp-dm.gov.gr (οριζόντιο μενού Ενημέρωση → Πρόγραμμα «Θησέας» → Αποπληρωμή έργων) τις εξής στήλες:

* **ΣΤΗΛΗ (Κ): ΔΑΠΑΝΗ 2014 (ΠΛΗΡ. 2014+ΠΡΟΒΕΨΗ)**. Στη στήλη αυτή θα συμπληρώσετε το συνολικό ποσό των πληρωμών που έγιναν έως τώρα το 2014 όπως αυτές φαίνονται στην αμέσως προηγούμενη στήλη και των πληρωμών που εκτιμάτε ότι θα γίνουν έως το τέλος του 2014. Τα ποσά που ήδη αναγράφονται στη στήλη αυτή είναι αυτά που μας είχατε αποστείλει (όσοι από εσάς είχατε ανταποκριθεί) σύμφωνα σε προηγούμενα σχετικά έγγραφά μας και τα οποία μπορείτε να τροποποιήσετε εάν αυτό απαιτείται.
* **ΣΤΗΛΗ (L): ΥΠΟΛΟΙΠΟ ΓΙΑ ΟΛΟΚΛΗΡΩΣΗ ΜΕΤΑ ΤΗΝ 31-12-2014.** Στη στήλη αυτή θα συμπληρώσετε το ποσό που θα απαιτηθεί μετά τις 31-12-2014 για να ολοκληρωθεί το έργο. Για λόγους αποτύπωσης των πραγματικών αναγκών του προγράμματος μετά το 2014 σας παρακαλούμε πολύ στη στήλη αυτή να συμπληρωθεί με ρεαλιστικά στοιχεία το πραγματικό ποσό που θα απαιτηθεί. Στην περίπτωση που δεν χρειαστεί κάποιο ποσό γράψτε «ΟΛΟΚΛΗΡΩΘΗΚΕ».

Στη **ΣΤΗΛΗ (Μ) ΠΑΡΑΤΗΡΗΣΕΙΣ** αναγράφονται οι ελλείψεις που υπάρχουν και τα λάθη στις καταχωρήσεις που έχουν γίνει σύμφωνα με προηγούμενα στοιχεία που μας έχετε αποστείλει και πρέπει να διορθωθούν.

Εξυπακούεται ότι το σύνολο των πληρωμών έως 2013, των προβλέψεων για το 2014 και το υπόλοιπο μετά το 2014 δεν μπορεί σε καμιά περίπτωση να υπερβαίνει το ύψος των συμβάσεων που χρηματοδοτούνται από το πρόγραμμα «ΘΗΣΕΑΣ».

Παρακαλούνται επίσης οι δήμοι να αποστείλουν στοιχεία και τους φορείς που εποπτεύουν (σύνδεσμοι ύδρευσης, σύνδεσμοι απορριμμάτων κλπ).

**Τονίζεται και πάλι ότι η ακριβής και πλήρης συμπλήρωση και αποστολή των ζητούμενων στοιχείων είναι ιδιαίτερα σημαντική για την ομαλή χρηματοδότηση των έργων που είναι σε εξέλιξη, καθώς και για την εξέταση πιθανής παράτασης του προγράμματος.**

Παρακαλούμε τα στοιχεία να αποσταλούν στις ηλεκτρονικές διευθύνσεις των συντονιστών του προγράμματος το αργότερο έως 20 Οκτωβρίου 2014, προκειμένου να ενημερωθεί έγκαιρα από τους συντονιστές το μηχανογραφικό σύστημα του προγράμματος.

Για οποιαδήποτε διευκρίνιση ή πληροφορία μπορείτε να απευθύνεστε στους συντονιστές του προγράμματος Χρήστο Κλεφτάκη (τηλ. 2651360327, e-mail: xkleftakis@apdhp-dm.gov.gr) για τους Δήμους της Περιφέρειας Ηπείρου και Παρασκευή Κωνσταντινίδου (τηλ. 2461350175, e-mail: [evikon@pdm.gr](mailto:evikon@pdm.gr)) για τους Δήμους της Περιφέρειας Δυτικής Μακεδονίας.

**Η ΓΕΝΙΚΗ ΓΡΑΜΜΑΤΕΑΣ**

**ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ**

**ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ**

**ΒΑΣΙΛΙΚΗ ΕΥΤΑΞΑ**

Συνημμένα

Το με αρ. πρωτ. 36471/25.09.2014 έγγραφο του ΥΠΕΣ

Εσωτερική Διανομή

* Χρονολογικό Αρχείο
* Φάκελος «ΘΗΣΕΑΣ»
* Συντονιστή Προγράμματος «Θησέας» Ηπείρου
* Συντονιστή Προγράμματος «Θησέας» Δυτικής Μακεδονίας